Jedenástka roka (anketa)

Jedenástka roka bola futbalová anketa o najlepšiu jedenástku najvyššej ligovej súťaže v rokoch 1976 – 2001.

História ankety
Anketa vznikla v roku 1976 v redakcii futbalovo-hokejového týždenníka TIP  po triumfe Česko-Slovenska na ME 1976, s nápadom prišiel šéfredaktor Imrich Hornáček.  Zatiaľ čo anketa Futbalista roka od roku 1965 vyhlasovala najlepšieho futbalistu, cieľom Jedenástky roka bolo určiť najlepších hráčov na jednotlivých postoch. Výsledky ankety sa určovali na základe hlasovania odborníkov, trénerov všetkých ligových mužstiev a trénerov reprezentačných výberov. Samotné vyhlásenie najlepšej jedenástky sa konalo tradične na konci roka v Ružomberku, len výsledky premiérového ročníka za rok 1976 boli vyhlásené vo februári 1977, žiaľ už bez tragicky zosnulého otca myšlienky Imricha Hornáčka. Kultúrno-spoločenský večer v kine Mier moderoval populárny reportér Gabo Zelenay. V peknej tradícii pokračoval Hornáčkov nástupca Ferdinand Kráľovič, významný podiel na organizácii mali ružomberský rodák, uznávaný futbalový tréner a odborník Jozef Vengloš a riaditeľ Bavlnárskych závodov V. I. Lenina Arúr Mydlo, veľký priaznivec športu. Bavlnárke závody boli dlhoročným patrónom ankety, po ich zániku prevzali patronát nad organizáciou Severoslovenské celulózky a papierne, o čo sa zaslúžil podnikateľ Milan Fiľo, podporovateľ futbalu a basketbalu na Liptove.

V rámci česko-slovenskej ligy sa najčastejšie, päťkrát dostali do ideálnej zostavy roka Jozef Barmoš, Jan Fiala, Zdeněk Nehoda, Ladislav Vízek, Ján Kozák st., Stanislav Griga a Ivan Hašek.  Absolútnym rekordérom je so siedmimi účasťami Dušan Tittel, prvýkrát zaradený do ideálnej jedenástky roka ešte vo federálnej lige, zvyšných šesť nominácií získal po roku 1993 v samostatnej slovenskej futbalovej lige. Šesťkrát boli medzi najlepšími Róbert Tomaschek a Marek Ujlaky, päťkrát Vladimír Kinder. Najpočetnejšie klubové zastúpenie v jednom roku mal Bohemians Praha v roku 1982,  keď bolo v Jedenástke roka až osem hráčov klubu, v roku 1994 dominoval s rovnakým počtom hráčov Slovan Bratislava.

Ružomberok bol dejiskom 22 ročníkov slávnostného vyhlásenia ankety v rokoch 1976 - 1989 a 1993 - 2000. V roku 1990 boli výsledky ankety vyhlásené len na pôde redakcie TIP-u, v roku 1991 privítala najlepších hráčov Žilina.  Rok 1992 priniesol zánik týždenníka TIP, v tomto roku jediný raz nevyhlásili najlepšiu jedenástku. Posledný ročník klasickej Jedenástky roka vyhlásili v roku 2001 v Kongresovom centre Slovenskej sporiteľne v Bratislave, v roku 2002 sa vyhlásenie neuskutočnilo. Od sezóny 2002/2003 sa vyhlasuje Jedenástka sezóny.

Jedenástka roka 1976 – 1991 (Česko-Slovensko)
1976: Ivo Viktor - Ján Pivarník, Anton Ondruš, Karel Dvořák, Koloman Gögh - Jaroslav Pollák, Karol Dobiaš, Antonín Panenka - Marián Masný, Zdeněk Nehoda, Miroslav Gajdůšek
1977: Josef Čaloun - Jozef Barmoš, Jan Fiala, Ondruš, Gögh - Ján Kozák st., Karel Jarůšek, Jozef Bajza - Masný, Karel Kroupa, Peter Mráz
1978: Pavol Michalík - Barmoš, Ondruš, Rostislav Vojáček, Gögh - J. Kozák, Jarůšek, František Štambacher - Masný, Nehoda, Gajdůšek
1979: Zdeněk Hruška - Barmoš, Ladislav Jurkemik, Vojáček, Gögh - J. Kozák, Panenka, Štambacher - Ladislav Vízek, Nehoda, Gajdůšek
1980: Stanislav Seman - Barmoš, Vojáček, Libor Radimec, Fiala - Oldřich Rott, Panenka, J. Kozák - Masný, Nehoda, Vízek
1981: Seman - František Jakubec, Vojáček, Radimec, Barmoš - J. Kozák, Jan Berger, Přemysl Bičovský - Vízek, Nehoda, Tomáš Kříž
1982: Z. Hruška - Jakubec, Fiala, Jurkemik, Jiří Ondra - Pavel Chaloupka, Peter Zelenský, Jiří Sloup - Jaroslav Němec, Milan Čermák, Petr Janečka
1983: Z. Hruška - Jakubec, Fiala, Jurkemik, Petr Rada - Chaloupka, Zelenský, Štambacher - Vízek, Stanislav Griga, Milan Luhový
1984: Luděk Mikloško - Jakubec, Fiala, Zdeněk Prokeš, Petr Zajaroš - Zelenský, Berger, Karel Jarolím - Janečka, Griga, Ivo Knoflíček
1985: Mikloško - Ivan Hašek, Jozef Chovanec, František Straka, Stanislav Levý - Zelenský, Berger, Karel Kula - Vízek, Griga, Vladimír Hruška
1986:   Mikloško - Stanislav Levý, Chovanec, Straka, Peter Fieber - Hašek, Peter Herda, Kula - Janečka, Tomáš Skuhravý, Knoflíček
1987: Mikloško - Július Bielik, Chovanec, Straka, Fieber - Rudolf Pavlík, Hašek, Ľubomír Moravčík - Radek Drulák, Skuhravý, Knoflíček
1988: Jan Stejskal - Bielik, Chovanec, Miroslav Kadlec, Lubomír Vlk - Vladimír Weiss st., Hašek, Michal Bílek - Moravčík, Griga, M. Luhový
1989: Stejskal - Bielik, Kadlec, Vladimír Kinier, Vlk - Bílek, Hašek, Viliam Hyravý, Moravčík - Skuhravý, Griga
1990: Peter Palúch - Dušan Tittel, Michal Hipp, Jiří Novotný, K. Kula - Stanislav Baláž, Miloš Belák, Jiří Němec, Bílek - Ladislav Pecko, Pavel Kuka
1991: Petr Kouba - Jan Suchopárek, Miloš Glonek, J. Novotný, Pavel Hapal - Václav Němeček, Ondrej Krištofík, J. Němec, Peter Dubovský - Pecko, Kuka

Jedenástka roka (1993 - 2001)
1993: Alexander Vencel - Dušan Tittel - Marián Zeman, Vladimír Kinder - Ondrej Daňko, Róbert Tomaschek, Ľubomír Faktor, Pavol Diňa - Ján Solár, Jaroslav Timko, Ľubomír Luhový
1994: Ladislav Molnár - Tittel - Tomáš Stúpala, Zeman - Tomaschek, Vladislav Zvara, Diňa, Marek Ujlaky, Kinder - Štefan Rusnák, J. Timko
1995: Molnár - Tittel - Ladislav Pecko, Miroslav Karhan, Kinder - Igor Bališ, Tomaschek, Marián Bochnovič, Július Šimon - Róbert Semeník, Ujlaky
1996: Molnár - Tittel - Ivan Kozák, Karhan, Kinder - Samuel Slovák, Tomaschek, Šimon, Ujlaky - J. Timko, Szilárd Németh
1997: Molnár - Tittel - I. Kozák, Marek Špilár, Karhan - Bališ, Tomaschek, Zvara, Ujlaky - Jozef Kožlej, Luhový
1998: Miroslav König - Tittel - I. Kozák, Stanislav Varga, Karhan - Miroslav Sovič, Tomaschek, Ujlaky, Vratislav Greško - Martin Fabuš, Jozef Majoroš
1999: Kamil Susko - Roman Kratochvíl, Varga, Jozef Valachovič, Vladimír Leitner - Vladimír Janočko, Zvara, Peter Dzúrik, Ujlaky - Sz. Németh, Ruslan Ľubarskij
2000:  Miroslav Hýll - Pecko, Marián Šuchančok, Milan Timko, Zsolt Hornyák - Miroslav Barčík, Zvara, Dzúrik, Pavol Sedlák - Ľubomír Meszároš, Sz. Németh
2001: Miroslav Lipčák - Kratochvíl, Šuchančok, Kinder, Maroš Klimpl - Juraj Czinege, Dzúrik, Marek Mintál, Anton Šoltis - Tomáš Oravec, Róbert Vittek

Najčastejšie v Jedenástke roka

Pozri aj
Jedenástka sezóny (Fortuna liga)
Hráč sezóny (Fortuna liga)
Objav sezóny (Fortuna liga)
Gól sezóny (Fortuna liga)

Referencie

Pramene
Storočnica ružomberského futbalu 1906 - 2006

Slovenské futbalové ocenenia
Česko-slovenské futbalové ocenenia
Najvyššia futbalová súťaž na Slovensku
Najvyššia československá futbalová súťaž